ALMINDELIG OVERSIGT 149 



ankrede udfor Minen, lastede Skibene med Malm og handlede samtidig med de 

 indfodte. Fjorde og Bugter blev undersøgt, og 12. August drog de tilbage til 

 København, som naaedes d. 4. Oktober. Men Resultaterne bragte kun Skuffelser. 

 Sølvminen, som Kongen havde sat sit Haab til, viste sig ved nærmere Under- 

 søgelse kun at indeholde værdiløst Glimmer. 



Da man paa disse Rejser ikke havde fundet det ringeste, som kunde minde 

 om de gamle norske Grønlændere, fik man efterhaanden den Tro, at disse havde 

 boet paa Østkysten, og i 1607 udsendtes en ny Ekspedition under Carsten Ri- 

 chardson, der havde Ordre til at søge den gamle Eriksfjord paa Grønlands 

 Sydostkyst, men han maatte vende tilbage uden Resultat, efter flere forgæves 

 Landgangsforsøg. 



I alle disse Rejser havde James Hall deltaget som kendt Mand. I 1612 

 foretog han sin 4. og sidste Rejse til Grønland, denne Gang med det Maal at etab- 

 lere en Handel paa Grønland for engelske Storkøbmænd. Han fortsatte med at 

 optage Kort over Vestkysten, men blev dræbt ved et Pileskud fra en ind- 

 født, rimeligvis som Blodhævn for tidligere Overgreb paa en af Grønlænderens 

 nærmeste. 



I 1636 dannedes et grønlandsk Handelskompagni i Kobenhavn, som sendte 

 to Skibe til Grønland for at gaa paa Hvalfangst og drive Handel med de indfødte, 

 men de fangede intet og hjembragte kun en Del guldglinsende Sand, der viste sig 

 at være ligesaa værdilost, som det ovennævnte Sølverts. 



Tanken om, at Østerbygden maatte have ligget paa Østkysten, fandt efter- 

 haanden mere og mere Tiltro og styrkedes yderligere ved ny udgivne Kort, paa 

 hvilke Østerbygdens fra Sagaerne kendte Navne var anført paa den sydlige Øst- 

 kyst. 



1 1652 gav Kong Frederik III Generaltoldinspektor Henrik Müller 

 Privilegium paa 30 Aar til at besejle Grønland og drive Hvalfangst i de nordlige 

 Farvande. Han udsendte 1652—1654 tre paa hinanden følgende Ekspeditioner 

 under Ledelse af David Danell, men Resultatet var i økonomisk Henseende saa 

 kummerligt, at Kompagniet maatte opløses efter tre Aars Forløb. Den første af 

 disse Rejser var paa Grund af sit gunstige Forløb af særlig Interesse. Danell gik 

 fra Kobenhavn 8. Maj 1652 og gik, ligesom Ai.lday og Mogens Heinesen i 1579 

 og 1581, Nord om Island over imod Grønland. Isforholdene maa dette Aar have 

 været særligt gunstige, thi allerede 2. Juni kom han tæt ind under Landet i det 

 nuværende Angmagssalik Distrikt, men hindredes af Isbarrieren i at gøre Land- 

 gang. Han gik derefter tæt under den grønlandske Østkyst til Kap Farvel og op 

 i Davis Strædet til forskellige af de grønlandske Fjorde, hvor han drev Handel 

 med Eskimoerne. Paa Hjemvejen søgte han igen op langs Østkysten og kom 

 denne nær paa 1 Mils Afstand. Allerede 13. September var han tilbage i Sundet. 



I den sidste Del af det 17. og Begyndelsen af det 18. Aarhundrede foretoges 

 flere Rejser i Handelsøjemed til Grønland, og forskellige Gronlandskompagnier 

 dannedes, men Udbyttet var stadig ringe, og en af Grundene hertil var den, at 

 Handelen paa Grønland for en stor Del var faldet i Hollændernes Hænder. 



